kalixlouiis/myanmar-wikipedia-corpus huggingface dataset:
၀၃၀၇ စစ်ဆင်ရေး ဟုလည်း သိကြသော ကချင်ပြည်နယ်တွင် ဆောင်ရွက်နေသော ကချင်လွတ်မြောက်ရေးတပ်မတော် (ကေအိုင်အေ)၏ ထိုးစစ်သည် ၂၀၂၄ ခုနှစ် မတ်လ ၇ ရက်နေ့တွင် စတင်ခဲ့သည့် စစ်ကောင်စီ တပ်မတော်အား တိုက်ခိုက်သည့် စစ်ဆင်ရေးတစ်ခု ဖြစ်သည်။
မြစ်ကြီးနားနှင့် ဗန်းမော်အကြား လမ်းတလျောက်တွင် အဓိကထိုးစစ်ဆင်နေသည့် ၀၃၀၇ စစ်ဆင်ရေးသည် ကေအိုင်အေ၏ ဌာနချုပ် လိုင်ဇာမြို့အား ခြိမ်းခြောက်နေသည့် စစ်ကောင်စီ ဗျူဟာစခန်းများအား သိမ်းပိုက်ရန်ဖြစ်သည်။
ယခင်ထိုးစစ်များ ဖားကန့် ရှမ်းပြည်နယ်မြောက်ပိုင်း တပ်မတော်နှင့် ညီနောင်မဟာမိတ်သုံးဖွဲ့အား တရုတ်ကြားဝင်စေ့စပ်သော ရှမ်းမြောက်အပစ်အခတ်ရပ်စဲရေးအပြီးတွင် ကချင်လွတ်မြောက်ရေးတပ်မတော်၊ ကချင် ပြည်သူ့ကာကွယ်ရေးတပ်မတော်နှင့် မြန်မာနိုင်ငံလုံးဆိုင်ရာကျောင်းသားများဒီမိုကရက်တစ်တပ်ဦးတို့သည် မိုးမိတ်ခရိုင်ကို ထိန်းချုပ်နိုင်ရန် ရည်ရွယ်၍ ရှမ်းပြည်နယ်မြောက်ပိုင်းတွင် ထိုးစစ်တစ်ခုကို စတင်ခဲ့သည်။
ဇန်နဝါရီ ၁၈ ရက်နေ့တွင် မဟာမိတ်အဖွဲ့များက မိုးမိတ်မြို့တွင် တိုက်ခိုက်မှုများ ပြုလုပ်ခဲ့ပြီး မိုးမိတ်ရဲစခန်းနှင့် အနီးရှိ ရွာနှစ်ရွာကို သိမ်းပိုက်ခဲ့သည်။
စစ်ကောင်စီတပ်များက လေကြောင်းနှင့် လက်နက်ကြီးများဖြင့် ပြန်လည်တုံ့ပြန်ခဲ့သည်။
မိုးမိတ်ထိုးစစ်အတွင်း ကေအိုင်အေနှင့် မဟာမိတ်တပ်များသည် ဇန်နဝါရီ ၁၉ ရက်နေ့တွင် မဘိမ်းမြို့နယ်တွင်လည်း တိုက်ခိုက်မှုများ စတင်ပြုလုပ်ခဲ့သည်။
ဇန်နဝါရီ ၂၁ ရက်နေ့တွင် မဘိမ်းမြို့နှင့် မဘိမ်းမြို့နယ်၏ ဒေသအများအပြားကို သိမ်းပိုက်ခဲ့သည်။
ထိုနေ့မှာပင် မံစီမြို့နယ်တိုက်ပွဲတွင် စစ်ကောင်စီတပ်သား ၁၇ ဦးသည် တရုတ်-မြန်မာနယ်စပ်ကို ဖြတ်ကျော်ထွက်ပြေးသွားခဲ့ကြသည်။
မတ်လ ၂၅ ရက်နေ့တွင် မဟာမိတ်ပူးပေါင်းအဖွဲ့များသည် မိုးမိတ်မှ ဆုတ်ခွာခဲ့သည်။
မတ်လ ၂၆ ရက်နေ့တွင် ကွတ်ခိုင်မြို့နယ်ရှိ နမ့်ဖတ်ကာရွာကို ကေအိုင်အေက သိမ်းပိုက်ခဲ့သည်။
တီအန်အယ်လ်အေ နှင့် တင်းမာမှု မြောက်ပိုင်းမဟာမိတ်အဖွဲ့ဝင်နှင့် မဟာမိတ်များဖြစ်ကြသော ကေအိုင်အေနှင့် တအာင်း အမျိုးသား လွတ်မြောက်ရေး တပ်မတော် (တီအန်အယ်လ်အေ)တို့သည် ဖေဖော်ဝါရီလတွင် တင်းမာမှုများ ဖြစ်ပေါ်ခဲ့သည်။
ဖေဖော်ဝါရီလ ၄ ရက်နေ့တွင် ကေအိုင်အေတပ်သား ၅၀ သည် တီအန်အယ်လ်အေက ဇန်နဝါရီလက သိမ်းပိုက်ထားသော ကွတ်ခိုင်မြို့သို့ ဝင်ရောက်ခဲ့သည်။
တီအန်အယ်လ်အေစစ်ဆေးရေးဂိတ်တွင် ညအိပ်နေမည်မဟုတ်ကြောင်း ပြောဆိုခဲ့သော်လည်း ကချင်တော်လှန်ရေးနေ့ကို ကျင်းပရန် မြို့လည်သို့ သွားရောက်ခဲ့ကာ အလံလွှင့်ထူခြင်းနှင့် စစ်သားစုဆောင်းခြင်းများကို ပြုလုပ်ခဲ့ကြသည်။
ယင်းအတွက် တီအန်အယ်လ်အေက အလံများဖယ်ရှားကာ အရပ်သားများကို ခြိမ်းခြောက်မှုများ ပြုလုပ်ခဲ့သည်။
နမ့်ဖတ်ကာမှ ကွတ်ခိုင်မြို့သို့ ကေအိုင်အေက ဝင်ရောက်မည်ဟူသော ကောလဟာလများကြောင့် ကွတ်ခိုင်မြို့ခံများက တပ်ဖွဲ့နှစ်ခုအကြား တိုက်ခိုက်မှုများ ဖြစ်ပေါ်လာမည်ကို စိုးရိမ်ခဲ့ကြသည်။
၀၃၀၇ စစ်ဆင်ရေး မတ်လ ၇ ရက်နေ့တွင် ကေအိုင်အေသည် ကချင်ပြည်နယ် အရှေ့ပိုင်းရှိ စစ်ကောင်စီစခန်း ဆယ်ခုကျော်အား တပြိုင်နက်တိုက်ခိုက်မှုများ ပြုလုပ်ခဲ့သည်။
တိုက်ခိုက်မှုများသည် ဗန်းမော်နှင့် မြို့တော် မြစ်ကြီးနားလမ်းတလျောက်နှင့် လိုင်ဇာမြို့ဝန်းကျင်တို့တွင် ဖြစ်ပွားခဲ့သည်။
တိုက်ခိုက်မှုများသည် ကချင်ပြည်နယ်အတွင်း ကြီးမားသော ထိုးစစ်တစ်ခုစတင်ခြင်းအဖြစ် ဖော်ပြခဲ့ကြပြီး ယင်းထိုးစစ်စတင်သည့် ရက်အား အစွဲပြုကာ "၀၃၀၇ စစ်ဆင်ရေး"ဟု အချို့က ခေါ်ဆိုခဲ့ကြသည်။
မတ်လ ၈ ရက်နေ့အပြီးတွင် လိုင်ဇာမြို့နှင့် အနီးဆုံးရှိ စစ်ကောင်စီ၏ ရှေ့တန်းစခန်းတစ်ခုအပါအဝင် အခြေစိုက်စခန်းကြီး သုံးခုနှင့် စစ်စခန်းများစွာကို သိမ်းပိုက်ခဲ့သည်။
တိုက်ပွဲများအတွင်း စစ်ကောင်စီကို ထောက်ခံသည့် လီဆူအမျိုးသားဖွံ့ဖြိုးတိုးတက်ရေးပါတီမှ ပြည်သူ့စစ်ခေါင်းဆောင် ဦးရွှေမင်းသည် အောင်မြေသစ်ရွာတွင် သေဆုံးခဲ့သည်။
မတ်လ ၈ ရက်နေ့တွင် ဆွမ်ပရာဘွမ်၏ မြောက်ဘက်ရှိ စစ်ကောင်စီစခန်းအား ကေအိုင်အေက သိမ်းပိုက်ခဲ့ပြီး မတ်လ ၁၄ ရက်နေ့တွင် မြို့နှင့် မြို့စောင့်တပ်အား ဆက်လက်တိုက်ခိုက်ခဲ့သည်။
မတ်လ ၂၂ ရက်နေ့တွင် လိုင်ဇာမြို့ဝန်းကျင်ရှိ ရှေ့တန်းစခန်းများအားလုံး၊ မြို့နယ် ၅ မြို့နယ်ရှိ တပ်ရင်းဌာနချုပ်များနှင့် ပါဂျောင်အနီးရှိ စခန်းများအပါအဝင် မြစ်ကြီးနား-ဗန်းမော်လမ်းရှိ စစ်ကောင်စီ၏ စစ်စခန်း ၅၀ ကျော်နှင့် ဗျူဟာကုန်း ၁၃ ခုအား ကေအိုင်အေက သိမ်းပိုက်နိုင်ခဲ့သည်။
မတ်လ ၂၈ ရက်နေ့တွင် မိုးမောက်မြို့နယ်၊ လွယ်ဂျယ်မြို့အနီးရှိ စစ်ကောင်စီစခန်းနှစ်ခုကို ကေအိုင်အေက သိမ်းပိုက်ခဲ့သည်။
ဧပြီလ ၁ ရက်နေ့တွင် ဗန်းမော်-လွယ်ဂျယ်လမ်းကို ကေအိုင်အေက ထိန်းချုပ်နိုင်ခဲ့သည်။
ဧပြီလ ၁၁ ရက်နေ့တွင် ဖားကန့်-ကာမိုင်းလမ်းကို ကေအိုင်အေတို့ သိမ်းပိုက်ထားနိုင်ခဲ့သည်။
ဧပြီလ ၂၄ ရက်နေ့တွင် ဆယ်ဇင်းကို သိမ်းပိုက်ခဲ့ပြီး ဖားကန့်မြို့အဝင် အဓိကလမ်းများကို ထိန်းချုပ်ထားကာ မြို့အား ဝိုင်းရံထားနိုင်ခဲ့သည်။
ဆင်ဘိုမြို့ရဲစခန်းအား တစ်လကြာ သိမ်းပိုက်ထားပြီးနောက် မြို့အား ဧပြီ ၂၉ ရက်နေ့တွင် ကေအိုင်အေက သိမ်းပိုက်ခဲ့ပြီး ဗန်းမော်-မြစ်ကြီးနားလမ်းကို ဖြတ်တောက်ထားခဲ့သည်။
မေလ ၄ ရက်နေ့တွင် ဝိုင်းမော်မြို့နယ်တွင်းရှိ စစ်ကောင်စီနေရာအတော်များများအား ကေအိုင်အေက တိုက်ခိုက်မှုများ တပြိုက်နက် ပြုလုပ်ခဲ့ကာ စစ်စခန်းများအား သိမ်းပိုက်ခဲ့သည်။
မေလ ၄-၅ ရက်နေ့အကြား ဆွမ်ပရာဘွမ်စစ်ဗျူဟာစခန်းနှင့် ဆွမ်ပရာဘွမ်ပတ်လည်ရှိ စစ်ကောင်စီစခန်းများအား သိမ်းပိုက်ခဲ့သည်။
မေလ ၈ ရက်နေ့တွင် ဆွမ်ပရာဘွမ်မြို့နှင့် အနီးတဝိုက်ကို အလုံးစုံသိမ်းပိုက်နိုင်ခဲ့သည်။
ထိုနေ့မှာပင် တပ်ရင်း ၁၁ ရင်း ဌာနချုပ်များအပါအဝင် စစ်ကောင်စီ စစ်စခန်း ၈၀ ကျော်ကို သိမ်းပိုက်ထားပြီးဖြစ်သည်ဟု ကေအိုင်အေက ကြေညာခဲ့သည်။
မေလ ၉ ရက်နေ့တွင် မိုးမောက်မှ စစ်ကောင်စီတပ်သားများ ဆုတ်ခွာသွားခဲ့ကာ မိုးမောက်နှင့် မန်စီရဲစခန်းတို့ကို ကေအိုင်အေက သိမ်းပိုက်ခဲ့သည်။
ထိုနေ့မှာပင် မြစ်ကြီးနားမြို့အဝင်ရှိ ဗလမင်းထင်တံတားရှိ စစ်ကောင်စိစစ်ဆေးရေးဂိတ်ကို ကေအိုင်အေက တိုက်ခိုက်မှုများ ပြုလုပ်ခဲ့သည်။
မေလ ၁၃ ရက်နေ့တွင် မန်စီမြို့၏ ထက်ဝက်ကို သိမ်းပိုက်ထားနိုင်ပြီဟု ကေအိုင်အေက ဆိုသည်။
မေလ ၁၆ ရက်နေ့တွင် တနိုင်းမြို့၏ အနောက်တောင်ရှိ နမ့်ဗျူစခန်းကို ကေအိုင်အေက သိမ်းပိုက်ခဲ့သည်။
မေလ ၁၈ ရက်နေ့တွင် ဆွမ်ပရာဘွမ်မြို့အား ပြန်လည်ရယူရန် ပူတာအိုမှ စစ်ကူလာသော စစ်ကောင်စီတပ်အား ကေအိုင်ကေက ကြားဖြတ်တိုက်ခိုက်ခဲ့ရာ စစ်ကောင်စီဖက်မှ အကျအဆုံး များပြားခဲ့သည်။
ထိုနေ့မှာပင် ဝိုင်းမော်မြို့နယ်တွင် ကေအိုင်ကေ က ထိုးစစ်ပြုလုပ်ခဲ့ပြီး မေလ ၂၀ ရက်နေ့အထိ စစ်ကောင်စီစခန်း တစ်ဒါဇင်နီးပါး သိမ်းပိုက်ခဲ့သည်။
မေလ ၁၉ ရက်နေ့တွင် ဝိုင်းမော်မြို့အဝင်ကို ထိန်းချုပ်ထားသော စစ်ကောင်စီစခန်းကို ကေအိုင်အေတပ်ဖွဲ့ဝင်များက သိမ်းပိုက်ခဲ့သည်။
ကိုးကား ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)မှ စစ်ဆင်ရေးများ ကဏ္ဍ:ကချင်ပြည်နယ်။
ထူးမခြားနား သို့မဟုတ် ထူးမခြားနားသီချင်းခံကြီးကို မြဝတီမင်းကြီးဦးစက ဘကြီးတော်မင်းတရားကြီးလက်ထက်တွင် ရေးသားခဲ့သည်။
စွယ်တော်ရောင်ခြည် သီချင်းခံကြီးဟုလည်း အမည်တွင်သည်။
သီချင်းစာသား ထူးမခြားနား၊ မီးရေစုံသား၊ ရောင်တော်ထွေပြား၊ ပြောင်းလို့လို့များထွေ၊ ထူးထွေတည့် အံ့ရာသော် x ရွှန်းရရွှန်းလင်း၊ စိန်းပြာဖြူဝင်း၊ နေရောင်ခြည်လင်း ထွန်းလို့လို့၊ ရွှန်းဝေ များထွေတည့် အံ့ရာပင် x ဘုန်းတန်းခိုးလဲ၊ နှိုင်းဆိုရာဘဲ တူမည်မှာလဲ ရဲရဲဝင်းပြောင်၊ နေမင်း လမင်း သိန်းရာထောင်၊ ရည်ဆောင် ပြိုင်ခိုင်း နှိုင်းတူရာဘဲကို x ဖြူနီညိုပြာ၊ ထွေလာတည့် ထူးထူးဆန်း- ထူးထူးဆန်း၊ တေဇာရောင်ထွန်း ရွှန်းရရွှန်းမြိုင်၊ ဖြာဖြာ-ဝေမြိုင်စိုးပိုင် x မပြိုတူရေး၊ နှိုင်းရာ ယှဉ်ဝေး၊ နေမတူရေး၊ ဘုန်းမွှေးဝင်းပြောင်၊ မြူမှောင်တည့်ပယ်ခွါ၊ ကြေညာလင်းပွင့်၊ ထွန်းဝင်းထွန်းဝင်း၊ လျှံပေါ်လျှံပေါ် စွယ်တော်စွယ်တော်စွယ်တော်ကျောင်းက၊ ခြောက်ဖြာရောင်ခြည် လွှတ်သည်နှင့်သာ၊ သုံးပါးလောက နှိုင်းဧ နှိုင်းဧ၊ ကယ်ယူကယ်ယူ၊ ဉာဏ်ပန်းဉာဏ်ပန်း မွှေးလှိုင်ကြူ မဥ္ဇူငုံကင်း၊ ထွန်းရောင်ဝါလင်းရှင်x တေဇာရွှင်ရွှင် ပေါ်လွင်တည့် လျှမ်းလျှမ်းဖြိုး လျှမ်းလျှမ်းဖြိုး အာဏာကျော်ဟိုးဘုန်းတန်ခိုးရောင်၊ ဝေဝေရွှန်းပြောင်၊ သိန်းထောင် x အခေါင်ဉာဏ်ပန်း ထွန်းရောင်ဝါလန်း ဇေတဝန်နန်း ခြားသန်းလေသာ၊ စံဆောင်တည့်လယ်ချာ၊ ဘုံသာနန်းမ ထွန်းဝင်း ထွန်းဝင်း၊ လျှံပေါ် လျှံပေါ်၊ ရောင်တော် ရောင်တော်၊ ရောင်တော်ဖြိုးမြင့် အံ့လေဖွယ်ရာ လွတ်သည်နှင့်သာပင် x သျှင်ရင်းမြတ် စကြာမွန်ငယ်ကိုလေ - တင်ထိပ်ဦး စုံဖူးတည့် ရှိကြာငုံ။
မဟာဂီတပေါင်းချုပ်ကြီး မဟာဂီတပေါင်းချုပ်ကြီး, http://www.kbrl.gov.mm/book/details/003041?categoryId=34 ကိုးကား ကဏ္ဍ:မြန်မာသီချင်းများ။
ကရင်အမျိုးသားတပ်မတော် (; အတိုကောက် KNA), ယခင် ကရင်နယ်ခြားစောင့်တပ်ဖွဲ့သည် ကရင်ပြည်နယ်အခြေစိုက် ကရင်ဗုဒ္ဓဘာသာ လက်နက်ကိုင်တပ်ဖွဲ့ ဖြစ်ပြီး ၂၀၂၄ ခုနှစ် ဇန်နဝါရီလတွင် တပ်မတော်၏ လက်အောက်ခံအဖြစ်မှ ခွဲထွက်လာခဲ့သည်။
ကရင်အမျိုးသားတပ်မတော်ကို ၁၉၉၄ ခုနှစ် ဒီဇင်ဘာတွင် ဒီမိုကရက်တစ် ကရင်အကျိုးပြုတပ်မတော် (ဒီကေဘီအေ) အဖြစ် ကရင်အမျိုးသား လွတ်မြောက်ရေး တပ်မတော် မှ ခွဲထွက်ကာ ဖွဲ့စည်းခဲ့သည်။
များမကြာမီတွင် တပ်မတော်နှင့် အပစ်အခတ်ရပ်စဲရေးကို သဘောတူညီခဲ့ကာ ၂၀၀၉ ခုနှစ်တွင် ကရင်ငြိမ်းချမ်းရေးတပ်ဖွဲ့နှင့်အတူ ကရင်နယ်ခြားစောင့်တပ်ဖွဲ့ (ကရင်ဘီဂျီအက်ဖ်) အဖြစ် ပူးပေါင်းခဲ့သည်။
မြန်မာနိုင်ငံတွင်း စစ်ကောင်စီအား တိုက်ခိုက်သည့် စစ်ဆင်ရေးများဖြစ်ပွားပြီးနောက် ၂၀၂၄ ခုနှစ် ဇန်နဝါရီလတွင် စစ်ကောင်စီ၏ လက်အောက်ခံအဖြစ်မှ ခွဲထွက်ကြောင်း ကြေညာခဲ့သည်။
ယင်းနောက် ဧပြီလတွင် "ကရင်အမျိုးသားတပ်မတော်" အဖြစ် အမည်ကို သတ်မှတ်ခဲ့သည်။
နောက်ခံ ဒီကေဘီအေ ကရင် ဘီဂျီအက်ဖ် စစ်ကောင်စီနှင့် တင်းမာမှု နှင့် အမည်ပြောင်းလဲခြင်း တပ်မတော်မှ ခွဲထွက်ပြီးနောက် ရွှေကုက္ကိုလ်ရှိ လောင်းကစားရုံများနှင့် ကျားဖြန့်ငွေလိမ်လုပ်ငန်းများမှ အမြတ်အစွန်းများကို ကရင်အမျိုးသားတပ်မတော်က ရရှိနေသည်။
‘Business is back’: BGF adapts under pressure. April 8, 2024. Naw Betty Han. . Frontier Myanmar ဒဏ်ခတ်ပိတ်ဆို့ခြင်း ၂၀၂၅ ခုနှစ်၊ မေ ၅ ရက်တွင် အမေရိကန်ပြည်ထောင်စုက စစ်ကောင်စီလက်အောက်ခံ ကရင်နယ်ခြားစောင့်တပ် (BGF) မှ အမည်ပြောင်းထားသော ကရင်အမျိုးသားတပ်မတော် (KNA) နှင့် ၎င်း၏ခေါင်းဆောင် ဗိုလ်မှူးကြီး စောချစ်သူ၊ ၎င်း၏သားနှစ်ဦးဖြစ်သော စောထူးအယ်မှုးနှင့် စောချစ်ချစ်တို့ကို အရေးယူဒဏ်ခတ် ပိတ်ဆို့လိုက်ကြောင်း ထုတ်ပြန်ကြေညာခဲ့သည်။
ကိုးကား ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ Category:ကရင်ပြည်နယ် Category:ကရင်လူမျိုးစု။
4K မဟာမိတ်တပ်ဖွဲ့ () သည် ကရင်နှင့် ကရင်နီ တိုင်းရင်းသား လက်နက်ကိုင် အဖွဲ့အစည်းများ၏ မဟာမိတ်အဖွဲ့ဖြစ်သည်။
၂၀၂၃ ခုနှစ် ဇွန်လတွင် ဖွဲ့စည်းခဲ့ပြီး ကရင်အမျိုးသား လွတ်မြောက်ရေး တပ်မတော်၊ ကရင်နီ တပ်မတော်၊ ကရင်နီလူမျိုးပေါင်းစုံ ပြည်သူ့လွတ်မြောက်ရေးတပ်ဦးနှင့် ကရင်နီအမျိုးသားကာကွယ်ရေးတပ်ဖွဲ့တို့ ပါဝင်သည်။
Two more military outposts fall to Karenni resistance forces near Thai border. Myanmar Now. Esther J. June 26, 2023. ကိုးကား Category:မြန်မာလက်နက်ကိုင်အဖွဲ့အစည်းများ။
မွန်ပြည်သစ်ပါတီ (စစ်အာဏာရှင်တိုက်ဖျက်ရေး) () သည် မြန်မာနိုင်ငံရှိ မွန်လူမျိုး၊ လက်နက်ကိုင်တော်လှန်ရေးအဖွဲ့အစည်းတစ်ခုဖြစ်ပြီး မွန်ပြည်သစ်ပါတီ (NMSP) မှ ၂၀၂၄ ခုနှစ်၊ ဖေဖော်ဝါရီလ ၁၄ ရက်နေ့တွင် ခွဲထွက်ပေါ်ပေါက်လာသော အဖွဲ့အစည်းဖြစ်သည်။
သမိုင်းကြောင်း မွန်အမျိုးသားလွတ်မြောက်ရေးတပ်မတော် (MNLA) ၏ အမှတ် (၅) တပ်ရင်းတစ်ခုလုံး သည် ၎င်းတို့၏ တပ်ရင်းမှူးဖြစ်သူ ဒုတိယဗိုလ်မှူးကြီး ဗွတ်မွန် ဦးဆောင်မှုဖြင့် ၂၀၂၄ ခုနှစ်၊ အောက်တိုဘာလ ၆ ရက်နေ့တွင် မွန်ပြည်သစ်ပါတီ (စစ်အာဏာရှင်တိုက်ဖျက်ရေး) (NMSP-AD) အဖွဲ့နှင့် သွားရောက်ပူးပေါင်းခဲ့သည်။
ကိုးကား ပြင်ပလင့်ခ်များ ကဏ္ဍ:မြန်မာလက်နက်ကိုင်အဖွဲ့အစည်းများ ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ။
ကော်သူးလေတပ်မတော် အမည်သည် အောက်ပါတို့အနက် တစ်ခုခု ဖြစ်နိုင်သည်။
ကော်သူးလေတပ်မတော် (KAF) - KNLA ၊ KNDO ၊ DKBA ၊ KNU/KNLA-PC တို့ပါဝင်သော ပူးပေါင်းတပ် ကော်သူးလေတပ်မတော် (KTLA) - KNDO မှ ခွဲထွက်ဖွဲ့စည်းသော တပ်။
ကော်သူးလေတပ်မတော် (; အတိုကောက် KTLA) သည် ကရင် အမျိုးသား အစည်းအရုံးမှ ခွဲထွက်ကာ တည်ထောင်ထားသော တိုင်းရင်းသား လက်နက်ကိုင်တပ်ဖွဲ့ ဖြစ်သည်။
၂၀၂၃ ခုနှစ် ဧပြီလတွင် ကရင်ပြည်နယ်၊ ရွှေကုက္ကိုလ်ရှိ ကရင်နယ်ခြားစောင့်တပ်ကို ကော်သူးလေတပ်မတော်က တိုက်ခိုက်ခဲ့ရာ ဒေသခံ ၁၀,၀၀၀ ကျော် ထိုင်းနိုင်ငံတွင်းသို့ ထွက်ပြေးခဲ့ကြရသည်။
သမိုင်းကြောင်း ကရင်အမျိုးသားကာကွယ်ရေးတပ်ဖွဲ့ (KNDO) ၏ စစ်ဦးစီးချုပ်ဟောင်း ဗိုလ်မှူးချုပ် စောနယ်ဒါးမြ က ကရင် အမျိုးသား အစည်းအရုံးမှ ခွဲထွက်ပြီး "ကော်သူးလေတပ်မတော်"ကို တည်ထောင်ကြောင်း ၂၀၂၂ ခုနှစ် ဇူလိုင်လ ၁၆ ရက်နေ့တွင် ကြေညာခဲ့သည်။
ဖွဲ့စည်းမှု ကော်သူးလေတပ်မတော်၏ စစ်ဦးစီးချုပ်မှာ ဗိုလ်ချုပ်ကြီး နယ်ဒါးမြဖြစ်ပြီး ဒုတိယ စစ်ဦးစီးချုပ်များမှာ ဒုတိယ ဗိုလ်ချုပ်ကြီး ဆာဂေးပိုနှင့် ဒုတိယ ဗိုလ်ချုပ်ကြီး စောဘာဝါး ဖြစ်သည်။
ကိုးကား ပြင်ပလင့်ခ်များ ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ Category:ကရင်ပြည်နယ်။
thumb|ဖခင်နှင့် ကလေးငယ် ဖခင်၊ ဖေဖေ၊ အဖေနှင့် ဖအေ ဆိုသည်မှာ ကလေးတစ်ဦး၏ အမျိုးသားမိဘဖြစ်သည်။
ဖခင်တစ်ဦး၏ သားသမီးများအပေါ် ဖခင်၏နှောင်ကြိုးများအပြင်၊ ဖခင်သည် ကလေးနှင့် အချို့သောအခွင့်အရေးများနှင့် တာဝန်များအပြင် မိဘအုပ်ထိန်းမှု၊ တရားဥပဒေနှင့် လူမှုဆက်ဆံရေးရှိနိုင်သည်။
ဖခင်အရင်းတစ်ဦးသည် လိင်ဆက်ဆံခြင်း သို့မဟုတ် သုတ်ပိုးလှူဒါန်းခြင်းမှတစ်ဆင့် မွေးကင်းစကလေးအား ဖြစ်ပေါ်စေခြင်းအတွက် အမျိုးသားမျိုးရိုးဗီဇ ပံ့ပိုးပေးသူဖြစ်သည်။
ဖခင်အရင်းတစ်ဦးသည် ငွေကြေးထောက်ပံ့မှုဆိုင်ရာ တာဝန်ကဲ့သို့သော သူ၏ အုပ်ထိန်းမှုမရှိဘဲ ကြီးပြင်းလာသော ကလေးအား တရားဥပဒေအရ ပေးဆောင်ရမည့် တာဝန်များ ရှိနိုင်သည်။
မွေးစားဖခင်သည် မွေးစားခြင်း၏တရားဝင်လုပ်ငန်းစဉ်ဖြင့် ကလေး၏မိဘဖြစ်လာသူဖြစ်သည်။
ပထွေးသည် အရင်းမဟုတ်သော အမျိုးသားမိဘတစ်ဦးဖြစ်ပြီး ကလေး၏ ယခင်ရှိရင်းစွဲမိဘနှင့် ထိမ်းမြားလက်ထပ်ကာ မိသားစုယူနစ်တစ်ခု ဖွဲ့စည်းနိုင်သော်လည်း ယေဘုယျအားဖြင့် ကလေးနှင့်စပ်လျဉ်း၍ မိဘတစ်ဦး၏ တရားဝင်အခွင့်အရေးနှင့် တာဝန်များ မရှိနိုင်ပေ။
ကိုးကား ကဏ္ဍ:မိသားစု ကဏ္ဍ:အမျိုးသားများအတွက် ဝေါဟာရများ။
ဒုတိယဗိုလ်ချုပ်ကြီး ဇွဲဝင်းမြင့် (၁၉၆၈ ဖွား) သည် တပ်မတော်(ရေ) ၏ ၁၆ဦးမြောက် ကာကွယ်ရေးဦးစီးချုပ်(ရေ) ဖြစ်သည်။
ယင်းမတိုင်မီက သူသည် စစ်ဦးစီးအရာရှိချုပ်(ရေ)ဖြစ်ခဲ့သည်။
တပ်မတော်တာဝန် သူသည် စစ်တက္ကသိုလ် အပတ်စဉ် (၃၀) ဆင်း ဖြစ်သည်။
ပြန်တမ်းဝင်အမှတ် ရေ ၃၄၇၄ ဖြင့် တပ်မတော်(ရေ) တွင် စစ်မှုထမ်းသည်။
ရာထူးအဆင့်ဆင့်တိုးပြီး ၂၀၁၅ ခုနှစ်တွင် အမှတ်(၁)ဗျူဟာစစ်ရေယာဉ်စု၊ရေယာဉ်စုမှူး တာဝန်၊ ၂၀၁၆ ခုနှစ်အရောက်တွင် ဗိုလ်မှူးကြီးရာထူးဖြင့် တနင်္သာရီ ရေတပ်စခန်း ဌာနချုပ်မှူး ၊ယင်းနောက်တွင် ဗိုလ်မှူးချုပ်အဆင့်တိုးပြီး ဧရာဝတီရေတပ်စခန်းဌာနချုပ်မှူး ၊ဒလတပ်နယ်မှူး စသည့်တာဝန်များထမ်းဆောင်သည်။
၂၀၂၁ ခုနှစ် ဖေဖော်ဝါရီလ ၃ ရက်တွင် ဗိုလ်ချုပ်ကြီး မိုးအောင် ကာကွယ်ရေးဦးစီးချုပ်(ရေ) ဖြစ်လာစဉ် သူသည် စစ်ဦးစီးအရာရှိချုပ်(ရေ) တာဝန်အား လွှဲပြောင်းဆက်ခံရသည်။
ယင်းနောက် ၂၀၂၄ ခုနှစ် ဇန်နဝါရီလ ၈ ရက် တွင် ကာကွယ်ရေးဦးစီးချုပ်(ရေ) ဗိုလ်ချုပ်ကြီး မိုးအောင် အရပ်ဘက် ဝန်ကြီးဌာန သို့ ကူးပြောင်းသွားသောအခါ သူသည် ၁၆ဦးမြောက် ကာကွယ်ရေးဦးစီးချုပ်(ရေ) ဖြစ်လာခဲ့သည်။
သူသည် ကာကွယ်ရေးဦးစီးချုပ်(ရေ) တာဝန်အား ၆လ ခန့် ထမ်းဆောင်ပြီး ၂၀၂၄ ခုနှစ် ဇူလိုင်လ တွင် နုတ်ထွက်စာတင်ခဲ့သည်။
ထင်ရှားဖြစ်ရပ်များ သူသည် ၂၀၁၅ ခုနှစ် က နေရပ်ပြန်ရန်ခက်ခဲနေသည့် မလေးရှားနိုင်ငံရောက်မြန်မာလုပ်သား ၁၀၂ ဦးအား စစ်ရေယာဉ် မဟာသီဟသူရ ဖြင့် ခေါ်ဆောင်လာရာတွင် ဦးဆောင်ခဲ့သည်။
ထို့အပြင် ၂၀၂၀ပြည့်နှစ်က ပြုလုပ်သော တပ်မတော်(ရေ)မှ တိုက်ခိုက်ရေး ရေငုပ်သင်္ဘော စစ်ရေယာဉ်- မင်းရဲသိင်္ခသူ ပါဝင်သည့် စစ်ရေယာဉ်ပင်လယ်ပြင်လက်တွေ့လေ့ကျင့်ခန်း (Fleet Exercise-2020) အား တာဝန်ရေတပ်မမှူး အဖြစ် တာဝန်ယူသည်။
ချီးမြှင့်ခံရသည့်ဘွဲ့ ၎င်း သည် ၂၀၂၂ ခုနှစ် တွင် တပ်မတော်ဆိုင်ရာဆုတံဆိပ်ဖြစ်သည့် ဇေယျကျော်ထင်ဘွဲ့ အပ်နှင်းခံရသည်။
ဂျောင်းအုပ်ဆာ(, "ဂျောင်းအုပ်သီချင်း")သည် ဘက်ကျယ်မင်းနိုင်ငံတော်၏ တစ်ခုတည်းသော ကျန်ရစ်သော ဂါယို() သီချင်း ဖြစ်သည်။
ဤ သီချင်းသည် ကိုရီးယားအက္ခရာဖြင့် မှတ်တမ်းတင်ထားသော ရှေးအကျဆုံးသီချင်းဖြစ်ပြီး ရှီလာဘုရင် ဂယောင်း‌ဒေါ့ဂ် အုပ်ချုပ်ပြီးနောက် တစ်ချိန်က ပေါ်ထွက်ခဲ့သော လူကြိုက်များသော ကျေးလက်သီချင်းဟုလည်း ယူဆရသည်။
နောက်ပိုင်း၌ ဂိုလျောနှင့် ဂျိုဆောန်မင်းဆက်များတွင် တော်ဝင်သီချင်းအဖြစ် အသုံးပြုခဲ့သည်။
ကိုးကား ကဏ္ဍ:ကိုရီးယား ရိုးရာဂီတ။
ဟိုတယ်လုပ်ငန်း သည် တည်းခိုခန်း ၊ အစားအသောက်နှင့် အဖျော်ယမကာဝန်ဆောင်မှုများ ၊ ပွဲစီစဉ်ခြင်း ၊ ပန်းခြံများ ၊ ခရီးသွားအေဂျင်စီ ၊ ခရီးသွားလုပ်ငန်း ၊ ဟိုတယ်များ ၊ စားသောက်ဆိုင်များ ၊ နိုက်ကလပ်များ နှင့် ဘားများတွင် တွေ့ရသောဝန်ဆောင်မှုလုပ်ငန်းများဖြစ်ပြီး ကျယ်ပြန့်သော ကဏ္ဍ တစ်ခုဖြစ်သည်။
ပက်ဒရီ ဂွန်ဇာလက်ဇ် လိုပက်ဇ် (; နိုဝင်ဘာ ၂၅၊ ၂၀၀၂ခုနှစ်တွင် မွေးဖွား ) ကို ပက်ဒရီဟု လူသိများသည်။
စပိန်လူမျိုး ပရော်ဖက်ရှင်နယ် ဘောလုံးသမားတစ်ယောက်ဖြစ်ပြီး စပိန်လက်ရွေးစင်အသင်းနှင့် လာလီဂါထိပ်တန်းအသင်း ဘာစီလိုနာတို့တွင် အဓိကကွင်းလယ်လူအဖြစ် ကစားသည်။
ကိုးကား ကဏ္ဍ:စပိန်ဘောလုံးသမားများ။
Hello Neighbor သည် ဝင်းဒိုးစ်နှင့် Xbox One အတွက် Dynamic Pixels မှ ထုတ်လုပ်သည့် ၂၀၁၇ ကိုယ်ပျောက် ဗီဒီယိုဂိမ်းဖြစ်သည်။
ဇာတ်ကောင်များ နီကိုလတ် "နစ်ကီ" မိုက်ကယ် ရော့ () သည် ဂိမ်း၏အဓိကဇာတ်ကောင်ဖြစ်သည်။
Theodore Masters Peterson သည် ဂိမ်း၏ဆန့်ကျင်ဘက်ဇာတ်ကောင်ဖြစ်သည်။
Diane Peterson သည် Theodore Masters Peterson ၏ မယားဖြစ်သည်။
Mya Peterson သည် Theodore Masters Peterson နှင့် Diane Peterson ၏ သမီးဖြစ်သည်။
Aaron Peterson သည် Theodore Masters Peterson နှင့် Diane Peterson ၏ သားဖြစ်သည်။
ဝေဖန်တုံ့ပြန်မှု +စုစုပေါင်းရမှတ်စုစည်းမှုရမှတ်Metacriticပီစီ: ၃၈/၁၀၀XONE: ၄၂/၁၀၀အန်အက်စ်: ၃၉/၁၀၀သုံးသပ်ချက်ရမှတ်များထုတ်ဝေမှုရမှတ်Game Informer၃.၇၅/၁၀GameSpot၃/၁၀အိုင်ဂျီအန်၄.၁/၁၀Nintendo LifeOfficial Xbox Magazine (UK)၃/၁၀PC Gamer (US)၃၈/၁၀၀Push Square ကိုးကား ပြင်ပလင့်ခ် ကဏ္ဍ:ဗွီဒီယိုဂိမ်းများ။
ဖိလစ် ဝေါ်တာ ဖိုဒန် (2000 ခုနှစ် မေလ 28 ရက်နေ့တွင် မွေးဖွားသည်) သည် ကလပ် မန်ချက်စတာစီးတီး နှင့် အင်္ဂလန် လက်ရွေးစင် အသင်း အတွက် ကွင်းလယ် ကစားသမား အဖြစ် ကစား နေသော အင်္ဂလိပ် ပရော်ဖက်ရှင်နယ် ဘောလုံး ကစားသမား တစ်ဦး ဖြစ်သည်။
ဖိုဒန်သည် အင်္ဂလန် ယူ -၁၇ ကမ္ဘာ့ဖလားပြိုင်ပွဲ တွင် ချန်ပီယံဆုဖလားရခဲ့ပြီး ဖီဖာ U-17 ကမ္ဘာ့ဖလား ရွှေဘောလုံး ဆုကိုပါ 2017 ခုနှစ်တွင် ရရှိခဲ့သည်။
ထို့နောက် ပရော်ဖက်ရှင်နယ် ဘောလုံးလောကသို့ တိုးဝင်လာခဲ့သည်။
သူသည် ထိုနှစ်တွင် မန်စီးတီးအတွက် ပွဲဦးထွက်ကစားခဲ့ပြီး ဒီဇင်ဘာလတွင် BBC Young Sports Personality of the Year အဖြစ် သတ်မှတ်ခံခဲ့ရသည်။
ဖိုဒန်သည် ကလပ်အတွက် ပွဲပေါင်း 200 ကျော်ကစားခဲ့ပြီး 2022-23 ရာသီတွင် 3 ကြိမ်တိုင်တိုင် ရရှိခဲ့ပြီး 2018 တွင် ပရီးမီးယားလိဂ်ချန်ပီယံဆုတံဆိပ် ၏ အသက်အငယ်ဆုံးရရှိသူဖြစ်လာခဲ့သည်။
၂၀၁၉ ခုနှစ်တွင် ဒုတိယမြောက် ပရီးမီးယားလိဂ်ဖလားကို ဆွတ်ခူးနိုင်ခဲ့ပြီး ချန်ပီယံလိဂ်တွင် မန်စီးတီးအသင်းသမိုင်းတလျှောက်ယ်ဆုံးဂိုးသွင်းသူဖြစ်လာခဲ့ပြီး ပြိုင်ပွဲ၏ ရှုံးထွက်အဆင့်တွင် ပွဲစဉ်နှစ်ခုစလုံးကို ပွဲထွက်ကစားခဲ့ပြီး ဂိုးသွင်းနိုင်သည့် အသက်အငယ်ဆုံးအင်္ဂလိပ်ကစားသမားလည်းဖြစ်သည်။
၂၀၂၁ နှင့် ၂၀၂၂ တွင် ပရီးမီးယားလိဂ်၏ လူငယ်ကစားသမား နှင့် တစ်နှစ်တာအကောင်းဆုံး PFA လူငယ်ကစားသမား အဖြစ် သတ်မှတ်ခံခဲ့ရသည်။
ဖိုဒန်သည် ၂၀၂၂ခုနှစ် စက်တင်ဘာလတွင် စီနီယာအသင်းအတွက် ပွဲဦးထွက်မကစားမီ လူငယ်အဆင့်များစွာတွင် အင်္ဂလန်ကိုကိုယ်စားပြုခဲ့သည်။
ယူအီးအက်ဖ်အေ ယူရို 2020 နှင့် 2022 ဖီဖာကမ္ဘာ့ဖလားပြိုင်ပွဲ များအတွက် အင်္ဂလန်အသင်းများတွင် ပါဝင်ခဲ့သည်။
ကဏ္ဍ:၂၀၀၀ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:အင်္ဂလန်ဘောလုံးသမားများ။
ကယ်ဗင် ဒီဘရိုင်းနား (ဇွန်လ 28 ရက် 1991 တွင်မွေးဖွားသည်) သည်ဘယ်လ်ဂျီယံပရော်ဖက်ရှင်နယ် ဘောလုံးသမား ဖြစ်ပြီး မန်ချက်စတာစီးတီး နှင့် ဘယ်လ်ဂျီယံလက်ရွေးစင်အသင်း နှစ်သင်းစလုံးအတွက် အသင်း ခေါင်းဆောင်အဖြစ် ကစားသောဘယ်လ်ဂျီယံပရော်ဖက်ရှင်နယ်ဘောလုံးသမားဖြစ်သည်။
သူသည် လက်ရှိမျိုးဆက်၏ အကြီးကျယ်ဆုံး ကစားသမားများထဲမှ တစ်ဦးဖြစ်သလို ကမ္ဘာ့အကောင်းဆုံး ကွင်းလယ်ကစားသမားတွေထဲက တစ်ဦးအဖြစ် ကျယ်ပြန့်စွာ သတ်မှတ်ခံထားရသည်။
ဘောလုံးဝေဖန်သုံးသပ်သူများက သူ့ကို ပြီးပြည့်စုံ‌သော ဘောလုံးသမားအဖြစ် မကြာခဏ ပြောဆိုကြသည်။
ဒီဘရိုင်းနားသည် Genk အသင်းတွင် ၎င်း၏ ပရော်ဖက်ရှင်နယ် စီနီယာ ကစားသမားဘဝကို စတင်ခဲ့ပြီး 2010-11 ဘယ်လ်ဂျီယံ ပရိုလိဂ်ကို ဆွတ်ခူးခဲ့ပြီး သူသည် အရေးပါသော ကစားသမားဖြစ်ခဲ့သည်။
၂၀၁၂ တွင်သူသည် အင်္ဂလိပ်ကလပ် ချဲလ်ဆီး သို့ရောက်ရှိခဲ့ပြီး ပွဲထွက်ခွင့် မရခဲ့ဘဲ Werder Bremen သို့အငှားချခံခဲ့ရသည်။
ထို့နောက် Wolfsburg အသင်းက ပေါင် 18 သန်း နဲ့ ခေါ်ယူခဲ့သည်။
2014 ခုနှစ်တွင် ဒီဘရိုင်းနားက ဘွန်ဒက်လီဂါ တွင် အကောင်းဆုံးကစားသမားဆုကို ရရှိခဲ့သည်။
ဒါ့အပြင် ဝုဖ်ဘတ်အသင်း၏ 2014-15 DFB-Pokal အနိုင်ရရှိမှုတွင် အဓိကနေရာမှ ပါဝင်ခဲ့သည်။
၂၀၁၅ နွေရာသီတွင် ဒီဘရိုင်းနားက မန်စီးတီးအသင်းထံ ကလပ်စံချိန်တင် ပေါင် ၅၄ သန်း နဲ့ ရောက်ရှိလာခဲ့ပါသည်။
သူသည် မန်စီးတီးအသင်းနှင့်အတူ ချန်ပီယံလိဂ်ဖလား ၁ ကြိမ်၊ ပရီးမီးယားလိဂ်ဖလား ၅ ကြိမ်၊ လိဂ်ဖလား ၅ ကြိမ်နှင့် အက်ဖ်အေဖလား ၂ ကြိမ်တို့ကို ဆွတ်ခူးနိုင်ခဲ့သည်။
၂၀၁၇-၁၈ တွင် မန်စီးတီးသည် တစ်ရာသီအတွင်း အမှတ် ၁၀၀ ရရှိသည့်တစ်သင်းတည်းသော ပရီးမီးယားလိဂ်အသင်းဖြစ်လာခဲ့ပြီး ဒီဘရိုင်းနားက အရေးပါသောအခန်းကဏ္ဍမှ ပါဝင်ခဲ့သည်။
ဒီဘရိုင်းနားသည် ၂၀၁၉-၂၀ ပရီးမီးယားလိဂ်ရာသီတွင် ဂိုးဖန်တီးမှုအများဆုံးစံချိန်ကို ချိုးဖျက်နိုင်ခဲ့သည်။
၂၀၂၁-၂၀၂၂ တွင် ပရီးမီးယားလိဂ်၏ Player of the Season ဆုကို ဒုတိယအကြိမ်မြောက်ရခဲ့သည်။
မန်ချက်စတာစီးတီးသည် ၎င်းတို့၏ အအောင်မြင်ဆုံးရာသီအဖြစ် Treble ဟုခေါ်သော တစ်ရာသီအတွင်း ဖလားသုံးလုံးအောင်မြင်မှုရယူနိုင်ခဲ့ပြီး ဒီဘရိုင်းနားမှာ အရေးပါသော အခန်းကဏ္ဍမှ ကြီးကြီးမားမားပါဝင်လာခဲ့သည်။
ဒီဘရိုင်းနားသည် ၂၀၁၀ ခုနှစ်တွင် နိုင်ငံတကာပွဲစတင်ကစားခဲ့ပြီး လက်ရှိအချိန်ထိ ပွဲပေါင်း ၉၀ ကျော်ကစားခဲ့သည်။
ဘယ်လ်ဂျီယံအတွက် ၂၆ ဂိုးသွင်းယူခဲ့သည်။
သူသည် ၂၀၁၄ ဖီဖာကမ္ဘာ့ဖလားနှင့် UEFA ယူရို ၂၀၁၆ တို့တွင် ဘယ်လ်ဂျီယမ်အသင်းကို ကွာတားဖိုင်နယ်သို့ ပို့ပေးခဲ့သည်။
သူသည် ၂၀၁၈ ကမ္ဘာ့ဖလား၏ FIFA World Cup Dream Team တွင် ရွေးချယ်ခံခဲ့ရပြီး ဘယ်လ်ဂျီယံအသင်းက တတိယနေရာ ရခဲ့သည်။
UEFA ယူရို ၂၀၂၀ နှင့် ၂၀၂၂ ဖီဖာကမ္ဘာ့ဖလားတို့တွင်လည်း ပါဝင်ခဲ့သည်။
ဒီဘရိုင်းနားသည် UEFA Champions League of the Season of the Squad၊ IFFHS Men's World Team နှင့် တစ်နှစ်တာအကောင်းဆုံး ESM အသင်းငါးကြိမ်၊ FIFA FIFPRO World 11 လေးကြိမ်၊ UEFA Team of the Year 3 ကြိမ်နှင့် ပြင်သစ်နိုင်ငံ၊ Football World XI နှင့် Bundesliga တစ်နှစ်တာအကောင်းဆုံးအသင်း တစ်ကြိမ်စီ။
ပရီးမီးယားလိဂ်အကောင်းဆုံးကစားသမားဆု ၃ ကြိမ်၊ PFA တစ်နှစ်တာအကောင်းဆုံးကစားသမား ၂ ကြိမ်၊ မန်စီးတီးအသင်း၏တစ်နှစ်တာအကောင်းဆုံးကစားသမား လေးကြိမ်၊ UEFA Champions League ကွင်းလယ်ကစားသမားဆု၊ တစ်နှစ်တာအကောင်းဆုံးဘွန်ဒက်လီဂါကစားသမားဆု၊ တစ်နှစ်တာအကောင်းဆုံးဘောလုံးသမား (ဂျာမနီ)၊ တစ်နှစ်တာအကောင်းဆုံးဘယ်လ်ဂျီယံအားကစားသမားနှင့် IFFHS ကမ္ဘာ့အကောင်းဆုံးကစားသမားဆု ၃ ကြိမ်စီ အသီးသီးရရှိခဲ့သည်။
ကိုးကား ကဏ္ဍ:၁၉၉၁ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ဘယ်လ်ဂျီယမ်ဘောလုံးသမားများ။
ဒေါ်ယဉ်ယဉ်မြင့် (၁၉၅၅ ဖွား) သည် မြန်မာအမျိုးသမီး သံအမတ်ကြီးတစ်ဦး ဖြစ်သည်။
သူသည် မြန်မာ့နိုင်ငံခြားရေးသမိုင်းတစ်လျှောက် သံအမတ်ကြီး ဒေါ်ခင်ကြည် ပြီးလျှင် နှစ်ပေါင်း ၄၀ အတွင်း ပထမဦးဆုံး ခန့်အပ်ခံရသူဖြစ်သည်။
သူသည် ဘရူနိုင်း နှင့် ဂျာမနီ နိုင်ငံ တို့တွင် သံအမတ်ကြီး အဖြစ် တာဝန်ထမ်းခဲ့သည်။
ပညာရေး သူသည် ရန်ကုန်ပညာရေးတက္ကသိုလ် မှနေ၍ English ( M.A) ဘွဲ့ရရှိခဲ့သည်။
ယင်းအပြင် ပညာတော်သင်ဘဝ ဖြင့် အမေရိကန် ပြည်ထောင်စု ဟာဝိုင်အီ တက္ကသိုလ် မှနေ၍ ၁၉၈၇ ခုနှစ် တွင် နိုင်ငံရေးသိပ္ပံ မဟာဘွဲ့ ရရှိခဲ့သည်။
ဝန်ထမ်းဘဝ ၁၉၈၃ ခုနှစ်ကစပြီး နိုင်ငံခြားရေးဝန်ကြီးဌာန တွင် တတိယ အတွင်းဝန်အဆင့်ဖြင့် သံတမန်ရေးရာ တာဝန်များ ထမ်းဆောင်ခဲ့သည်။
နှစ်ပေါင်း ၃၀ကျော် သံတမန် တာဝန်များ ထမ်းဆောင်ပြီးနောက် ၂၀၁၀ ပြည့်နှစ် နောက်ပိုင်း တွင် နိုင်ငံခြားရေးဝန်ကြီးဌာန လေ့ကျင့်ရေး၊ သုတေသနနှင့် နိုင်ငံခြားဘာသာ ဦးစီးဌာန တွင် ညွှန်ကြားရေးမှူးချုပ် အဖြစ် ခန့်အပ်ခံရသည်။
၂၀၁၂ ခုနှစ် စက်တင်ဘာ ၂၆ ရက်နေ့တွင် သံအမတ်ကြီးရာထူး တိုးကာ ဘရူနိုင်းနိုင်ငံ သို့ စေလွှတ်ခံရသည်။
၂၀၁၅ ခုနှစ် ဧပြီ လတွင် ဘရူနိုင်းနိုင်ငံ မှ ဂျာမနီနိုင်ငံ သို့ အထူးအာဏာကုန်လွှဲအပ်ခြင်းခံရသည့် သံအမတ်ကြီး အဖြစ် ပြောင်းရွှေ့သည်။
ထိုတာဝန်အား ၂၀၂၂ ခုနှစ် မေလ ၈ ရက်နေ့အထိ ထမ်းဆောင်ကာ နိုင်ငံခြားရေးဝန်ကြီးဌာန သို့ ပြန်လာသည်။
တာဝန်ထမ်းဆောင်ခဲ့မှုများ ၁၉၈၃ - ၁၉၈၅ ကာလ နိုင်ငံခြားရေးဝန်ကြီးဌာန ဌာနခွဲမှူး/ တတိယအတွင်းဝန်၊ ၁၉၈၅ - ၁၉၈၇ ကာလ အမေရိကန်ပြည်ထောင်စုတွင် ပညာတော်သင် စေလွှတ်ခံရ၊ ၁၉၈၉ -၁၉၉၀ ကာလ နိုင်ငံခြားရေးဝန်ကြီးဌာန ဌာနခွဲမှူး၊ ၁၉၉၀ - ၁၉၉၃ ကာလ ဒုတိယ/ပထမအတွင်းဝန် ၊ ကုလသမဂ္ဂဆိုင်ရာ မြန်မာ အမြဲတမ်းကိုယ်စားလှယ် ရုံး၊ ဂျီနီဗာ၊ ၁၉၉၄ - ၁၉၉၅ ကာလ လက်ထောက်ညွှန်ကြားရေးမှူး၊ နိုင်ငံတကာအဖွဲ့အစည်းများနှင့် စီးပွားရေးဌာန၊နိုင်ငံခြားရေးဝန်ကြီးဌာန၊ ၁၉၉၅ - ၁၉၉၈ ကာလ ဒုတိယညွှန်ကြားရေးမှူး၊ သုတေသနဌာနခွဲ၊ နိုင်ငံခြားရေးဝန်ကြီးဌာန၊ ၁၉၉၈ - ၂၀၀၁ ကာလ ဒုတိယသံရုံး အကြီးအကဲ ၊ မြန်မာနိုင်ငံသံရုံး၊ ရောမမြို့၊ ၂၀၀၁ - ၂၀၀၅ ကာလ အရှေ့အာရှနှင့် ပစိဖိတ်ဌာနခွဲ ညွှန်ကြားရေးမှူး၊ နိုင်ငံရေးဌာန၊ နိုင်ငံခြားရေးဝန်ကြီးဌာန၊ ၂၀၀၅ - ၂၀၀၇ ကာလ ဒုသံရုံး အကြီးအကဲ မြန်မာသံရုံး ဝါရှင်တန်ဒီစီ၊ ၂၀၀၇ - ၂၀၁၂ ကာလ ဒုတိယညွှန်ကြားရေးမှူးချုပ်နှင့် ညွှန်ကြားရေးမှူးချုပ် လေ့ကျင့်ရေးသုတေသနနှင့် နိုင်ငံခြားဘာသာဦးစီးဌာန နိုင်ငံခြားရေးဝန်ကြီးဌာန၊ ၂၀၁၂ - ၂၀၁၅ ကာလ ဘရူနိုင်းနိုင်ငံဆိုင်ရာ မြန်မာသံအမတ်ကြီး၊ ၂၀၁၅ - ၂၀၂၂ ကာလ ဂျာမနီနိုင်ငံ ဆိုင်ရာ မြန်မာသံအမတ်ကြီး။
ချီးမြှင့်ခံရသောဆု ၂၀၂၂ ခုနှစ်၊ နိုဝင်ဘာလ ၁၇ ရက် တွင် နိုင်ငံတော်က သူ့ကို ဝဏ္ဏကျော်ထင်ဘွဲ့ အပ်နှင်းသည်။
ဘလိတ်ရှယ်တန် (ဇွန် 18၊ 1976 တွင်မွေးဖွားသည်) သည်အမေရိကန်နိုင်ငံ၏ ဂီတ အဆိုတော်ဖြစ်သည်။
2001 ခုနှစ်တွင် သူ၏ပထမဆုံးအယ်လ်ဘမ်ဖြစ်သော Blake Shelton မှ single " Austin " ဖြင့် ပွဲဦးထွက်ထွက်ရှိခဲ့သည်။
"Austin" သည် Billboard Hot Country Songs ဇယားတွင် နံပါတ်တစ်နေရာတွင် ငါးပတ်ကြာအောင်ရပ်တည်ခဲ့သည်။
ပလက်တီနမ် လက်မှတ်ရထားသော ပွဲဦးထွက် အယ်လ်ဘမ်အပြီး နောက်ထပ် ထိပ်တန်း အပုဒ် ၂၀ ပါဝင်သော ("All Over Me" နှင့် "Ol' Red") တို့ကို ထုတ်ဝေခဲ့သည်။
သူ၏ဒုတိယနှင့် တတိယအယ်လ်ဘမ်များဖြစ်သော 2003's The Dreamer နှင့် 2004's Blake Shelton's Barn & Grill တို့သည် ရွှေနှင့် ပလက်တီနမ် အဖြစ် အသီးသီးသတ်မှတ်ခံရသည်။
သူ၏ စတုတ္ထမြောက် အယ်လ်ဘမ်ဖြစ်သော Pure BS (2007) တွင် bonus track များထဲမှ တစ်ခုအဖြစ် Michael Bublé ၏ နာမည်ကြီးပေါ့ပ်သီချင်း " Home " ကို ကာဗာ အနေဖြင့် ၂၀၀၈ခုနှစ်တွင် ပြန်လည်ထုတ်ဝေခဲ့သည်။
သူ၏ ပဉ္စမမြောက် အယ်လ်ဘမ် Startin' Fires သည် ၂၀၀၈ ခုနှစ် နိုဝင်ဘာလတွင် ထွက်ရှိခဲ့သည် ၂၀၁၀ ခုနှစ်တွင် Hillbilly Bone နှင့် All About Tonight နှင့် ၂၀၁၁ ခုနှစ်တွင် Red River Blue အယ်လ်ဘမ်များ ထွက်ခဲ့သည်။
True Story ကိုအခြေခံ၍ ... 2013 တွင်၊ 2014 ခုနှစ်တွင် Bringing back the sunshine ၊ 2016 ခုနှစ်တွင် If I'm honest ၊ 2017 ခုနှစ်တွင် Texoma Shore နှင့် 2019 တွင် God's Country တို့ ထွက်ရှိသည်။
ဘလိတ်ရှယ်တန်သည် သီချင်းဆိုပြိုင်ပွဲများဖြစ်ကြသော Nashville Star ၊ Clash of the Choirs တွင် ဒိုင်လူကြီးအဖြစ်ဆောင်ရွက်ခဲ့ပြီး NBC ၏ The Voice တွင် ဒိုင်လူကြီး၊ နည်းပြတစ်ဦးဖြစ်သည်။
သူသည် 2011 မှ 2023 ခုနှစ်အထိ The Voice တွင် နည်းပြတစ်ဦးအဖြစ်ပါဝင်ခဲ့ပြီး သူ့အသင်းမှ ပြိုင်ပွဲဝင်တစ်ဦး ချန်ပီယံဖြစ်ခဲ့သည်မှာ ကိုးကြိမ်ထိ (2-4၊ 7၊ 11၊ 13၊ 18၊ 20၊ 22) ဖြစ်သည်။
ရိုမီယိုဘက်ခမ်း (စက်တင်ဘာ 1 2002 တွင်မွေးဖွားသည်) သည် ဘရန့်ဖို့ဒ် ဘီ အသင်း အတွက် ရှေ့တန်း အဖြစ်ကစားသောအင်္ဂလိပ် ဘောလုံးသမား ဖြစ်သည်။
သူသည် ဘောလုံးသမားဟောင်း ဒေးဗစ်ဘက်ခမ်း နှင့် ဖက်ရှင်ဒီဇိုင်နာ၊ Spice Girls အဖွဲ့ဝင် ဗစ်တိုးရီးယား ဘက်ခမ်း တို့၏ ဒုတိယ‌မြောက်သားဖြစ်ပြီး ဖြစ်သည်။
ရိုမီယိုသည် ဖက်ရှင်‌ော်ဒယ်တစ်ဦးလည်းဖြစ်သည်။
ဗိုလ်ချုပ်ကြီး ဂွမ်ထန်ဂမ်ရှောင် သည် ကချင်လူမျိုး နိုင်ငံရေးသမားနှင့် စစ်ခေါင်းဆောင်တစ်ဦး ဖြစ်သည်။
ကချင်လွတ်လပ်ရေးအဖွဲ့ (ကေအိုင်အို) ၏ ယာယီဥက္ကဋ္ဌ အဖြစ် ၂၀၂၃ ခုနှစ် ဇန်နဝါရီလတွင် တာဝန်ယူခဲ့ပြီး ယခင်က ကချင်လွတ်မြောက်ရေးတပ်မတော် (ကေအို်င်အေ)၏ စစ်ဦးစီးချုပ် ဖြစ်သည်။
ကိုးကား ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ကချင်လူမျိုးများ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)။
ဂျိုးဆက်ပ် ပက် ဂွါဒီယိုလာ ( ၁၉၇၁ ခုနှစ်၊ ဇန်နဝါရီ ၁၈ ရက်တွင် မွေးဖွား) သည် ကတ်တလန်လူမျိုး ဘောလုံးနည်းပြတစ်ဦးဖြစ်ပြီး စပိန်လက်ရွေးစင်နှင့် ဘာစီလိုနာအသင်းတို့၏ ကစားသမားဟောင်း ဖြစ်သည်။
လက်ရှိ အင်္ဂလိပ်နာမည်ကြီးကလပ်အသင်း မန်ချက်စတာစီးတီး၏ နည်းပြဖြစ်သည်။
ဂွာဒီယိုလာသည် Treble ဟု ခေါ်သော တစ်ရာသီအတွင်း ဖလားသုံးလုံးအောင်မြင်မှုကို နှစ်ကြိမ်ဆွတ်ခူးနိုင်တဲ့ တစ်ဦးတည်းသော မန်နေဂျာဖြစ်သည်။
ချန်ပီယံလိဂ် ကို အသက်အငယ်ဆုံး ဆွတ်ခူးနိုင်သော နည်းပြလည်းဖြစ်သည်။
လာလီဂါ ၊ ဘွန်ဒက်လီဂါ နဲ့ ပရီးမီးယားလိဂ်များတွင် ဆက်တိုက် နိုင်ပွဲအရေအတွက် အများဆုံး စံချိန်မှတ်တမ်းများ တင်ထားနိုင်ခဲ့သည်။
ဂွါဒီယိုလာကို သမိုင်းတလျှောက် အကြီးကျယ်အခမ်းနားဆုံးသော နည်းပြအဖြစ် အများက လက်ခံထားကြသည်။